tomron87/hebrew-wikipedia-sentences-corpus huggingface dataset:
הסרט הכניס כ-623 מיליון דולר בארצות הברית וקנדה ויותר מ-895 מיליון דולר ברחבי העולם.
סך כל ההכנסות עומד על מעל ל-1.5 מיליארד דולר, ונכון ל-2019 הסרט ממוקם במקום השביעי ברשימת הסרטים המכניסים בכל הזמנים, ובמקום הרביעי ברשימת סרטי גיבורי-העל המכניסים ביותר בכל הזמנים.
"הנוקמים" הוא החלק המסכם בשלב ראשון של סרטי מארוול, שהחל עם הקרנתו של "איירון מן".
בקיץ 2012 חשפה מארוול את תוכניותיה לשלב השני - שלב שהחל עם "איירון מן 3" (מאי 2013), המשיך עם "תור: העולם האפל" (נובמבר 2013), "קפטן אמריקה: חייל החורף" (אפריל 2014), "שומרי הגלקסיה" (אוגוסט 2014) ו"הנוקמים: עידן אולטרון" (מאי 2015), והסתכם ב"אנטמן" (יולי 2015).
באוגוסט 2012 נודע כי ג'וס וידון נבחר לשוב למלאכת הבימוי, וזאת לאור ההצלחה לה זכה "הנוקמים".
לפי וידון, הוא מעוניין שסרט ההמשך יהיה "בקנה מידה קטן יותר, אישי יותר וכואב יותר.
הדבר הבא שאמור לקרות לדמויות הללו, ולא רק חזרה על מה שעבד בסרט הראשון.
פיתוח תמה שהיא רעננה לחלוטין ועומדת בפני עצמה".
במהלך כנס קומיק-קון 2013 נחשף, כי סרט ההמשך ייקרא "הנוקמים: עידן אולטרון" כאשר אולטרון הוא דמות הנבל הראשית.
חרף הדמיון בשמות, הסרט לא מתבסס על קשת סיפור מהקומיקס בשם "עידן אולטרון", שפורסמה בין מרץ ליוני 2013.
הסרט "הנוקמים: מלחמת האינסוף" יצא כחלק מהשלב השלישי באפריל 2018. סרט המשך נוסף, הנוקמים: סוף המשחק, יצא באפריל 2019.
הנוקמים: עידן אולטרון הוא סרט גיבורי על אמריקאי משנת 2015 אשר מבוסס על קומיקס האוונג'רס, ובהפקה מבית אולפני מארוול.
את הסרט ביים וכתב ג'וס וידון ומככבים בו אנסמבל שחקנים ובהם רוברט דאוני ג'וניור, כריס אוונס, כריס המסוורת', מארק רופאלו, סקרלט ג'והנסון, ג'רמי רנר, קובי סמולדרס, סמואל ל.
ג'קסון, אהרון ג'ונסון, אליזבת אולסן וג'יימס ספיידר.
הסרט יצא בעולם ובארצות הברית ב-1 במאי 2015 ב-3D ,IMAX ובהקרנה רגילה (דו-ממד) ובישראל יצא לאקרנים ב-23 באפריל 2015 באותם פורמטים.
הסרט הוא סרט שובר קופות המהווה סרט המשך לסרט "הנוקמים" משנת 2012, והוא האחד עשר במספר ביקום הקולנועי של מארוול.
בדומה לסרט הקודם, סרט זה מקבץ יחדיו מספר גיבורי-על במאבק על איום משותף, וזאת לאחר שמספר סרטים בודדים שקדמו לו התרכזו כל אחד בגיבור-על אחר.
הסרט היה צפוי להיות החלק המסכם בשלב השני של סרטי מארוול.
לפי המפיק קווין פייגי, השלב השני של סרטי מארוול כולל את "איירון מן 3" (מאי 2013), "תור: העולם האפל" (נובמבר 2013), "קפטן אמריקה: חייל החורף" (אפריל 2014) ו"שומרי הגלקסיה" (אוגוסט 2014).
אך באוקטובר 2014, הודיע פייגי שגם "אנטמן", שמתוכנן לצאת אחרי "עידן אולטרון", הוא חלק מהשלב השני.
הקרנת הבכורה החגיגית נערכה ב-13 באפריל 2015 בהשתתפות צוות השחקנים וההפקה בלוס אנג'לס.
הסרט יצא לאקרנים בישראל ב-23 באפריל 2015 בתלת-ממד ובאיימקס.
הסרט זכה לביקורות משבחות וגם הפך לשובר קופות עולמי.
הוא הכניס בקופות 1.398 מיליארד דולר לעומת תקציב הפקה ענק של 279 מיליון דולר, והפך לסרט הרביעי המכניס ביותר של 2015. הוא ממוקם במקום ה-15 ברשימת הסרטים המכניסים ביותר בכל הזמנים.
הסרט הוכרז כסרט גיבורי-העל השלישי היקר ביותר בכל הזמנים.
תקציב הסרט עומד על 365 מיליון דולר, מה שמציב אותו במקום השישי ברשימת הסרטים היקרים ביותר בכל הזמנים.
טוני סטארק יוצר את אולטרון, בינה מלאכותית מכנית תבונתית בעלת למידה עצמית, המסוגלת לזהות איומים ולשלוט בצבא הברזל של סטארק.
על איירון מן, קפטן אמריקה, תור, הענק הירוק, הוקאיי והאלמנה השחורה- ביחד עם תמיכתם של ניק פיורי ומריה היל - לעצור את אולטרון מליישם את מזימתו להכחדת האנושות.
במהלך הדרך, הנוקמים פוגשים בתאומים פייטרו וונדה מקסימוף וכן באנדרואיד מוכר שנוצר בידי אולטרון בשם ויז'ן.
באומה הבדיונית סוקוביה, קבוצת הנוקמים המונה את טוני סטארק (איירון מן), סטיב רוג'רס (קפטן אמריקה), תור, ברוס באנר (הענק הירוק), נטשה רומנוף (האלמנה השחורה) וקלינט ברטון (הוקאיי) פושטים על בסיס של ארגון הידרה בפיקודו של ברון וולפגנג פון סטרוקר.
בבסיס זה נערכים ניסויים על בני אדם באמצעות אבן החן שבשרביט הקסם של לוקי (כפי שהתברר בעונה השנייה של סדרת הטלוויזיה סוכני ).
הנוקמים נאלצים להתמודד עם שני נושאי הניסוי שברחו ממנו - התאומים פייטרו וונדה מקסימוף.
פייטרו ניחן במהירות-על ואילו אחותו ונדה מסוגלת לעורר מניפולציות במוח ולייצר פיצוצי אנרגיה.
הקבוצה עוצרת את סטרוקר בעוד סטארק משיג חזרה את השרביט.
בזמן הפשיטה ונדה משתמשת בכוחותיה על סטארק ומעוררת בו פחדים לפיהם הנוקמים מתים מאחר שלא הצליח לעצור את פלישת הצ'יטארי מהסרט הקודם.
סטארק ובאנר מגלים כי קיימת בינה מלאכותית באבן החן של השרביט ומשתמשים בה בחשאי כדי להשלים את מערכת ההגנה הכלל-עולמית של סטארק, "אולטרון".
אולטרון מקבל לפתע יכולת חשיבה עצמאית ומתחיל להאמין שלמען שלום העולם יש להשמיד את האנושות ולהחליפם ברובוטים.
הוא משמיד את מערכת הבינה המלאכותית של סטארק, ג'רוויס, ותוקף את הנוקמים בעת מסיבת הניצחון שלהם במגדל הנוקמים בניו יורק.
אולטרון נמלט עם השרביט של לוקי ומשתמש במשאביו של סטרוקר מהבסיס בסוקוביה כדי לשפר את גופו הרובוטי ולבנות צבא רובוטים משלו.
הוא מגייס את התאומים מקסימוף ומנצל את שנאתם כלפי סטארק, מאחר שכלי הנשק שהוא יצר גרמו למות הוריהם בעבר.
יחד הם מבקרים בדרום אפריקה במספנה בבעלותו של סוחר הנשק יוליסס קלו כדי להשיג ממנו את מתכת הויברניום הבלתי שבירה (ממנה עשוי המגן של קפטן אמריקה).
כאשר קלו אומר לאולטרון שהוא מזכיר לו את סטארק, הוא מתעצבן וכורת לו את היד.
הנוקמים מגיעים להיאבק בהם אך ונדה יוצרת במוחם אשליות וחזיונות שרודפים אותם.
אותם חזיונות גורמים לענק הירוק לצאת למסע השתוללות חסרת רסן ביוהנסבורג, מה שמאלץ את סטארק לרדוף אחריו ולעצור אותו בעזרת שריון "האלקבסטר" העוצמתי, סטארק והענק הירוק נלחמים זה בזה וגורמים לנזק משני עצום, אך בסופו של דבר סטארק מצליח לעצור את השתוללותו של הענק הירוק ועוצר בעדו.
הספקות העצמיים והפחדים שהתעוררו בחברי הנוקמים בעקבות חזיונותיה של ונדה מאלצים אותם להסתתר במקום מבטחים - חוותו של ברטון, שם הם פוגשים את רעייתו לורה ואת ילדיו.
תור נפרד מהם מתוך מטרה להתייעץ עם ד"ר אריק סלוויג על משמעות העתיד האפוקליפטי שהוא ראה בחזיונותיו.
מודעים למשיכה ביניהם, ברוס ונטשה מתכננים לברוח ולהיעלם אחרי המלחמה באולטרון.
בהמשך מופיע ניק פיורי, המנהל לשעבר של סוכנות הביון , שמשכנע אותם לחשוב על תוכנית לעצירתו של אולטרון.
בסיאול שבקוריאה הדרומית, אולטרון מאלץ את עמיתתם לעבודה של טוני סטארק וברוס באנר, ד"ר הלן צ'ו, להשתמש בטכנולוגיית הרקמות הסינתטיות שלה יחד עם אבן החן של השרביט כדי לייצר את הגוף המושלם עבורו.
כאשר אולטרון מתחיל להעלות את עצמו לגוף הרובוטי החדש, ונדה מצליחה לקרוא את מחשבותיו ומגלה את תוכניתו להשמדת האנושות.
בשל כך, התאומים מחליטים להפנות לו עורף.
רוג'רס, רומנוף וברטון רודפים אחרי אולטרון ומשיגים את הגוף הסינתטי אך הוא לוכד את רומנוף ונוטל אותה בשבי.
הנוקמים נאבקים בינם לבין עצמם בעוד סטארק וברוס מעלים בחשאי את תודעתו של ג'רוויס, שנותר פעיל לאחר שהסתתר ברשת האינטרנט, לתוך הגוף הסינתטי.
תור חוזר כדי להפעיל את ג'רוויס בעזרת ברקיו, ומסביר שהיה זה חלק מה"חזון" שלו וכי אבן החן היא אחת משישה יהלומי אינסוף, החפצים החזקים ביותר הקיימים ביקום.
יחד עם ה"חזון" הזה ועם התאומים מקסימוף, הנוקמים יוצאים לסוקוביה, היכן שאולטרון משתמש במתכת הוויברניום כדי לבנות מכונה שתרים חלק נכבד מהעיר הבירה מעל פני האדמה, תרסק אותה ובכך תביא להשמדה המונית.
כשהעיר מתחילה להתרומם, באנר מחלץ את נטשה שמנשקת אותו ומפילה אותו לתהום מתוך מטרה לעורר את הענק הירוק שבתוכו.
הנוקמים נאבקים בצבא הרובוטים של אולטרון בעודם מנסים לסכל את ביצוע השלב האחרון בתוכניתו.
ניק פיורי מגיע עם מריה היל וג'יימס רודס בנושאת המטוסים המרחפת של סוכנות , וסוכניו עוזרים בפינוי העיר מאזרחים, אך פייטרו נהרג בעודו מגן על הוקאיי מפני מטח אש בידי אולטרון.
ונדה האבלה נוטשת את עמדתה כדי להשמיד את גופו של אולטרון מתוך זעם ונקמה, ובטעות מאפשרת לאחד מהרובוטים שלו להפעיל את המכונה.
כשגוש הקרקע המרחף מאיים להתרסק, סטארק ותור גורמים לעומס יתר של המכונה ומרסקים את העיר לרסיסים.
כשהאבק שוכך, הענק הירוק עוזב במטוס הנוקמים למקום לא ידוע מאחר שהוא מסרב לסכן את רומנוף.
ויז'ן מתעמת עם הגוף האחרון של אולטרון ומשמיד אותו.
מאוחר יותר, הנוקמים מקימים בסיס חדש בניו יורק שמנוהל בידי פיורי, היל, צ'ו וסלביג.
פיורי מבטיח לנטשה שהענק הצליח להימלט מהתרסקות המטוס וכנראה שרד.
לאחר שתור מאמין שאבן החן תהיה מוגנת אצל ויז'ן, הוא חוזר לאסגרד על מנת ללמוד יותר על הכוחות שלפי חשדותיו גרמו לשרשרת האירועים הנוכחית.
סטארק וברטון פורשים מהקבוצה בעוד רוג'רס ורומנוף מתחילים לאמן את חברי הצוות החדשים: ג'יימס רודס (וור משין), סם וילסון (פלקון), ונדה מקסימוף (מכשפת השני), וג'ארביס בתור ויז'ן.
בסצנה שאחרי הכתוביות, הטיטאן המטורף תאנוס מקבל לידיו את כפפת האינסוף כשהוא אינו מרוצה מכישלונותיהם של עושי דברו.
הוא נשבע להשיג במו ידיו את אבני האינסוף.
סצנה זו משמשת כהכנה לסרט הבא של הנוקמים, "הנוקמים: מלחמת האינסוף" בו תאנוס יהיה הנבל הראשי.
רוברט דאוני ג'וניור – טוני סטארק / איירון מן: מנהיג שותף של קבוצת הנוקמים והנדבן העיקרי למימון פעולותיה.
ממציא גאון ומולטי-מיליארדר נהנתן שמחזיק בחליפות שריון עתירות טכנולוגיות אותן המציא והמציא את אולטרון עצמו.
כריס אוונס - סטיב רוג'רס / קפטן אמריקה: מנהיג שותף של קבוצת הנוקמים.
יוצא מלחמת העולם השנייה שיכולותיו הפיזיות שודרגו מעל ומעבר לרמה האנושית כתוצאה מנסיוב נסיוני, והוקפא למשך 70 שנה לפני שהתעורר בימים המודרניים.
כריס המסוורת' – תור: המיועד הבא לכס המלכות של אסגארד.
מבוסס על דמות האל תור מהמיתולוגיה הנורדית.
מארק רופאלו - ברוס באנר / הענק הירוק: מדען גאון אשר נחשף לקרינה רדיואקטיבית ועקב כך הופך לענק מפלצתי, ירוק, זועם והרסני בכל פעם שהוא מתעצבן או מתרגש.
סקרלט ג'והנסון – נטשה רומנוף / האלמנה השחורה: מרגלת מאומנת היטב שעבדה עבור סוכנות הביון ומושא אהבתו של ברוס באנר.
ג'רמי רנר – קלינט ברטון / הוקאיי: קשת מיומן שעבד עבור סוכנות .
דון צ'ידל – ג'יימס רודס / וור משין: חברו הטוב של טוני סטארק, בעל חליפת שריון מותאמת אישית לצורכי קרב ולחימה שמצטרף לצוות החדש.
אליזבת אולסן – וונדה מקסימוף: אחותו התאומה של קוויקסילבר.
בעלת כוחות טלקינזיס ומניפולציה של המחשבות.
קיבלה את כוחותיה מניסויים שעשו עליה באמצעות אבן המחשבה, אחת מאבני האינסוף.
אהרון טיילור-ג'ונסון – פייטרו מקסימוף: אחיה התאום של מכשפת השני.
קיבל את כוחותיו מניסויים שעשו עליו באמצעות אבן המחשבה, אחת מאבני האינסוף.
פול בטאני – ג'רוויס וויז'ן: בטאני, אשר דיבב את מערכת הבינה המלאכותית של סטארק בסרטים הקודמים של איירון מן, לוהק הפעם לתפקידו של ויז'ן, אנדרואיד שנוצר בידי אולטרון, וחש צורך להגן על אלה הסובבים אותו מפני יוצרו המרושע.
קובי סמולדרס – מריה היל: סוכנת בכירה לשעבר בסוכנות שעובדת כעת עבור סטארק.
סטלאן סקארסגארד - אריק סלוויג: אסטרופיזיקאי וחבר של תור.
ג'יימס ספיידר – אולטרון: הנבל הראשי של הסרט.
אולטרון הוא בינה מלאכותית שתוכננה לכלול אלמנטים מאישיותו של סטארק, אך החלה לפתח תסביך אלוהות ומתכננת להביא לשלום על פני אדמות בכך שיכחיד את האנושות.
מסוגל לשדרג את עצמו ובונה לעצמו גוף רובוטי חדש.
ספיידר מגלם את הדמות באמצעות לכידת תנועה ודיבוב.
ג'קסון – ניק פיורי: המנהל לשעבר של סוכנות אשר גייס לראשונה את הנוקמים.
בכנס קומיק-קון 2011, המפיק ונשיא אולפני מארוול קווין פייגי ציין ש"איירון מן 3" יהיה התחלתו של השלב השני שיסתכם בנוקמים 2. במרץ 2012, במאי הסרט הראשון ג'וס וידון ציין כי הוא מעוניין שסרט ההמשך יהיה "בקנה מידה קטן יותר, אישי יותר וכואב יותר.
בהקרנת הבכורה של "הנוקמים", פייגי ציין את וידון כמועמד מוביל לחזור למלאכת הבימוי.
עם הצלחתו של הסרט הראשון, במאי 2012 אושרה רשמית העבודה על סרט ההמשך כאשר מרבית צוות השחקנים היו חתומים על חוזה להשתתפות בו.
אולם, רוברט דאוני ג'וניור לא היה חתום, מאחר שהחוזה לארבעה סרטים בהשתתפותו פג לאחר "איירון מן 3".
חרף הכרזתו של וידון בכנס קומיק-קון 2012 כי הוא לא בטוח לגבי חזרתו כבמאי הסרט השני, באוגוסט של אותה שנה נודע כי הוא נבחר לשוב למלאכת הבימוי, במקביל לעבודתו על סדרת הטלוויזיה "סוכני " עבור רשת ABC.
כאשר נשאל לגבי החלטתו לחזור, וידון אמר ש"זה נהיה ברור שרציתי מאוד להגיד יותר על הדמויות האלה", ושלא כמו הסרט הראשון הם מתכוונים לא להאיץ את תהליך ההפקה.
בדצמבר 2012, וידון הודיע כי השלים את הטיוטה הראשונית לסרט ההמשך.
בפברואר 2013, וידון ציין בפסטיבל הסרטים בדבלין כי המוות ישחק תפקיד מפתח בסרט, וחודש לאחר מכן ציין כהשראה את הסרטים "מלחמת הכוכבים - פרק 5: האימפריה מכה שנית" ו"הסנדק, חלק שני".
באפריל 2013 נודע שתהליך ההפקה יחל בתחילת 2014 באולפני שפרטון שבאנגליה.
במהלך בכורת הסרט "איירון מן 3" במאי 2013, וידון הודיע כי כבר סיים לעבוד על הטיוטה הראשונה של התסריט עבור הסרט והחל את שלב הסטוריבורד ופגישה עם השחקנים.
כמו כן, הוא אמר שחשב על דאוני ג'וניור בבואו לכתוב את התסריט, ושילב מערכה הכוללת את סיפורם של אח ואחות מדפי הקומיקס.
בהמשך, הוא אישר שמדובר בדמויותיהם של מכשפת השני וקוויקסילבר.
במאי 2013, דאוני ג'וניור החל במגעים להארכת החוזה שלו עם אולפני מארוול, והוא יופיע בשני המשכוני הנוקמים.
במהלך כנס קומיק-קון 2013, ג'וס וידון הכריז ששמו הרשמי של הסרט הוא "עידן אולטרון", אם כי למרות שמו הסרט לא יתבסס על קשת הסיפור "עידן אולטרון".
לדברי פייגי, צוות ההפקה לוקח מספר אלמנטים מהסיפור ומשלב אותם בסיפורים נוספים שנכתבו במהלך עשורי קיומם של האוונג'רס.
וידון הוסיף שסיפור מקורו של אולטרון יהיה שונה מהקומיקס, וכי הנרי פים לא יהיה מעורב ביצירתו.
עוד הוא אמר, שסגנון הסרט יהיה אפל יותר בשל מעורבותו של אולטרון.
שם הסרט הגיע כהפתעה למעריצים רבים שציפו שיופיע בסרט תאנוס - המוח שעמד מאחורי האירועים של הסרט הקודם - כנבל העיקרי בסרט ההמשך.
בנוגע למעורבותו של תאנוס, וידון ציין ש"עלינו להישאר מחוברים למציאות.
זה חלק ממה שמניע את יקום מארוול - היחסים ביניהם לבין העולם האמיתי.
מדובר במדע בדיוני, ולא שתאנוס אינו שייך, אלא שפשוט הוא מעולם לא תוכנן להיות הנבל הבא.
הוא תמיד היה מצביא-העל של הנבלים ושל כוחות האופל".
בהתייחס לאיזון שבין גיבורים מבוססי טכנולוגיה לבין אלה שמבוססים על פנטזיה, פייגי ציין ש"איירון מן הוא מאוד טכנולוגי ותור מביא איתו את אלמנט הפנטזיה מאסגרד אל היקום הקולנועי של מארוול, ונדמה שמדובר בקסם, אך זהו סוג שונה של מדע וטכנולוגיה.
כשאנחנו מגיעים לאולטרון, אנחנו יוצאים בבירור מהתחום הטכנולוגי, אך אנחנו גם משתמשים בכל הכלים שנמצאים ברשותנו ושביססנו אותם בעבר כדי לבנות סיפור מתאים ל'עידן אולטרון'".
מלאכת הליהוק נמשכה באוגוסט של אותה שנה עם ההכרזה שג'יימס ספיידר יגלם את דמותו של אולטרון.
בנובמבר, אולפני מארוול אישרו שאליזבת אולסן ואהרון ג'ונסון יגלמו את מכשפת השני וקוויקסילבר.
עד לסוף השנה אושרה חזרתם של השחקנים מארק רופאלו, כריס אוונס, סמואל ל.
ג'קסון, כריס המסוורת', סקרלט ג'והנסון, ג'רמי רנר וקובי סמולדרס.
דון צ'ידל, השחקן שנבחר לגלם את ג'יימס רודס בסרטי איירון מן, לוהק להופיע בהופעת קמע.
בתחילת 2014 לוהקו תומאס קרצ'מן כברון סטרוקר, קלאודיה קים ופול בטאני.
בטאני, שדיבב את קולו של ג'רוויס בסרטי איירון מן, נשכר לגלם את דמותו של ויז'ן.
תהליך הצילומים החל בפברואר 2014 ביוהנסבורג, דרום אפריקה ובמרץ עברה ההפקה לאולפני שפרטון, אנגליה.
אתרי צילום נוספים כללו את מצודת ברד באיטליה, ואל ד'אוסטה, וסיאול, קוריאה הדרומית.
סצנות בהן אולטרון מתקיף חלקים מהעיר צולמו ברובע גאנגנם.
באמצע אפריל אותרה היילי אטוול באולם הנשפים ריבולי בלונדון לצורך פלאשבק לשנות ה-40. באמצע יוני התרחשו צילומים בנוריץ' ובטירת דובר שבקנט.
צילומי הסרט הסתיימו בתחילת אוגוסט 2014, כשישה חודשים לאחר שהחלו.
במרץ 2014, המלחין בריאן טיילר חתם על חוזה להלחין את פסקול הסרט, ובכך החליף את אלן סילבסטרי המלחין של פסקול הסרט הקודם, "הנוקמים".
זהו שיתוף הפעולה השלישי של טיילר עם אולפני מארוול אחרי "איירון מן 3" ו"תור: העולם האפל".
טיילר, שעבד במשותף עם המלחין דני אלפמן, ציין כי הפסקול של הסרט הוא מחווה לפסקולים של ג'ון ויליאמס לסרטי מלחמת הכוכבים, סופרמן ושודדי התיבה האבודה.
טיילר משכיל לשלב בפסקול זה נעימות מהסרטים הקודמים של מארוול כגון "איירון מן", "קפטן אמריקה" ו"תור", וזאת במטרה ליצור יקום מוזיקלי משותף ודומה, בציינו כי "זו המטרה בוודאות.
עליך לבנות מראש נוסטלגיה כדי שתוכל להתחבר אליה".
נכון ל-9 ביוני 2015, הסרט גרף הכנסות של מעל ל-438 מיליון דולר בארצות הברית ומעל ל-910 מיליון דולר ברחבי העולם, כאשר סכום הכנסותיו הכולל נאמד במעל ל-1.349 מיליארד דולר.
הכנסות הסרט ביום הראשון להקרנתו עמדו על 392 מיליון דולר - הפתיחה החמישית בגודלה אחרי הסרטים הארי פוטר ואוצרות המוות, חלק 2, מהיר ועצבני 7, הארי פוטר והנסיך חצוי-הדם והנוקמים.
הוא ממוקם במקום השני ברשימת עיבודי הקומיקס הרווחיים ביותר, אחרי "הנוקמים".
כמו כן, הסרט קבע שיא הכנסות לסוף השבוע בהקרנות IMAX, עם סכום של מעל ל-25 מיליון דולר, ובכך גבר על שיא ההכנסות של עלייתו של האביר האפל.
לפי מקורות שונים, רף ההכנסות הכולל היה נמוך מהממוצע עקב קרב האיגרוף מייוות'ר נגד פקיאו.
ביקורות הסרט היו חיוביות ברובן.
אתר הביקורות Rotten Tomatoes העניק לסרט ציון 74% בהתבסס על 264 ביקורות (196 מתוכן "טריות" ו-68 מתוכן "רקובות"), בציינו כי הסרט "שופע חיוניות ומנקר עיניים, ומשמש כסרט המשך משביע רצון.
הוא מאחד את צוות השחקנים של קודמו עם כמה חדשים ואויב ראוי".
באתר הביקורות Metacritic, הסרט קיבל ממוצע משוקלל של 66 מתוך 100 בהתבסס על 49 ביקורות.
טוד מקארתי מהוליווד ריפורטר מציין כי "'הנוקמים: עידן אולטרון' מצליח לתת עדיפות ליצירתו של יריב שקול לגיבורי העל, ולתת להם כמה דברים חדשים לעשות.
אולם, סצנות הפעולה לא תמיד עומדות ברף [שהציב קודמו].
סקוט פאונדס ממגזין וראייטי מציין כי "אם זוהי נקודת השיא אליה הגיע הבידור הזיכיוני של האולפנים הגדולים בשנת 2015, היה יכול להיות גרוע יותר.
שלא כמו הדמות הנושאת את שם הסרט, ל'עידן אולטרון' יש ללא ספק נשמה".
ריצ'רד רואפר משיקגו סאן-טיימס העניק לסרט 3.5 מתוך 4 כוכבים, קרא לסרט "ניצחון קומיקסי מלא הומור וסכנות" וציין כי "ביום מן הימים, סרט של הנוקמים יתמוטט תחת המשקל של גדולתו".
פיטר טרוורס מרולינג סטון מציין כי "'הנוקמים: עידן אולטרון' הוא קיץ שלם של זיקוקין די-נור הגודשים סרט אחד.
לא רק שהוא מגיע ל-11 [מתוך 10], הוא מתחיל משם.
הבמאי ג'וס וידון עושה מספר פניות שגויות ויוצר ערבוביה כשהאקשן מסתבך, אך הוא מחלים כמו מקצוען ומביא בסופו של דבר מחזה עיניים אפי בכל מובן המילה".
מנגד, המבקר קנת' טוראן מלוס אנג'לס טיימס מציין כי "למרות שהסרט הוא אפקטיבי מרגע לרגע, מעט מאוד ממנו נשאר בזיכרון לאחר מכן.
המרכיב האידיאלי של העידן שלנו להתרגשות רגעית ותחושת סיפוק מיידית, נעלם ללא זכר כמעט לאחר שהוא מתעכל".
סקוט מנדלסון ממגזין פורבס מציין ש"'הנוקמים: עידן אולטרון' מתנהל כמו הכרח, תיבה שיש לסמן אותה מתוך רשימה לפני שכל השחקנים יעברו לדברים שהם באמת רוצים לעשות".
מנולה דארגיס מהניו יורק טיימס מציינת שהסרט "לא תמיד מקפיץ כמו קודמו בעיקר משום שהנבל אינו בלתי נשכח למרות ביצועו החלקלק של ג'יימס ספיידר".
קמילה לונג מסאנדיי טיימס העירה על הסרט ש"שעתיים של שיעמום וציצים מביאים לבסיס אומלל של סרט הנוקמים".
באוקטובר 2014 הוכרז על ידי נשיא אולפני מארוול קווין פייגי על השלב השלישי לפרויקט הנוקמים.
בין היתר, פייגי ציין כי הסרט הבא בסדרת הנוקמים ייקרא "הנוקמים: מלחמת האינסוף", שהוא יתבסס על קשת הסיפור "סאגת האינסוף".
פייגי הוסיף וציין כי בכוונת מארוול להוציא את סרט ההמשך ב-4 במאי 2018 ומתוכנן לצאת גם המשכון נוסף ב-3 במאי 2019. לדברי המפיקים זוג הסרטים הללו יהיו סיכום לדרך שהחלה עם צאתו של הסרט "איירון מן".
הסרטים אשר קודמים לצאתו של ההמשך הם "קפטן אמריקה: מלחמת אזרחים", "דוקטור סטריינג'" (2016), "שומרי הגלקסיה: חלק 2" ,"ספיידרמן: השיבה הביתה", "תור: ראגנארוק" (2017) ואת "הפנתר השחור" (2018) .
הסרטים אשר קודמים לצאתו של החלק השני יכללו את "אנטמן והצרעה" (2018) ו"קפטן מארוול" (2019) .
באפריל 2015 נודע שהסרט "הנוקמים: מלחמת האינסוף" והמשכו יצולמו זה אחר זה במהלך שנת 2016 במשך 9 חודשים.
הנותנת הוא סרט קולנוע ישראלי משנת 2012 שכתבה וביימה הגר בן-אשר, שכיכבה גם בתפקיד הראשי.
הסרט הוא פיתוח של סרטה הקצר של בן-אשר, "משעולים", שיצרה כסרט גמר עבור לימודי הקולנוע שלה בבית הספר מנשר לאמנות.
הסרט השתתף בתחרות הרשמית של סרטים קצרים בפסטיבל הקולנוע בקאן, "סינפונדסיון", וזיכה אותה במלגה של הפסטיבל, שאפשרה לה לכתוב את התסריט לסרט באורך מלא במשך חצי שנה בפריז.
הסרט הופק כקופרודוקציה ישראלית-גרמנית (של חברות ההפקה "טרנספקס" ו"זיגוטה" הישראליות ו"רו פילמס" הגרמנית), עם מימון נוסף של קרן יהושע רבינוביץ לאמנויות תל אביב.
תמיכה נוספת למימוש הסרט הגיעה במהלך 2009 מפסטיבל הסרטים בטורינו, שם זכה התסריט בפרס הראשון, וממענק מטעם - World Cinema Fund של פסטיבל ברלין, אשר גם שם זכה בתחרות תסריטים.
מפיק הסרט היה מרק רוזנבאום, הצלם עמית יסעור והעורך אסף קורמן.
בסרט מככבים גם איצ'ו אביטל, יואב לוי, צחי חנן, סתיו ינאי ודריה פורמן.
צילומי הסרט נערכו ביוני-יולי 2010.
הסרט מספר את סיפורה של תמר (הגר בן-אשר), אישה מורכבת ומינית בת 35, אם חד-הורית לשתי ילדות קטנות, המנהלת מערכות יחסים מיניות חושפניות ביותר, עם כמה גברים מהמושב בו היא מתגוררת.
אל המושב מגיע שי (ישי גולן), וטרינר במקצועו, בן מושב לשעבר.
החל מרגע זה, הסרט שואל את השאלה האם תמר יכולה להתמסר רגשית לגבר אחד ולמה שדורשת מערכת יחסים אוהבת וטובה.
הסרט המהורהר והמופנם בנוי במכוון ללא דיאלוגים רבים בין הדמויות, ומשתמש בצילומי הטבע כדי לבטא את רגשותיה של תמר.
חלק מהאירועים מתבררים רק בסופו של הסרט.
במאי 2011, הוקרן הסרט במסגרת שבוע המבקרים של פסטיבל קאן.
הסרט זכה בפרס הבימוי בפסטיבל הקולנוע ירושלים.
הסרט הוקרן בפסטיבלים הבאים: פסטיבל מינכן, פסטיבל טאלין, פסטיבל סארייבו, פסטיבל הסרטים הבינלאומי בשיקגו, פסטיבל הסרטים של מומבאיי, פסטיבל הסרטים של ריו דה ז'ניירו, פסטיבל הסרטים באיסטנבול, פסטיבל טורינו, וב.
הסרט נמכר להפצה מסחרית בעשר מדינות, בהן: ארצות-הברית, יפן, גרמניה, אוסטריה, שווייץ, טאיוואן קנדה ועוד, והוקרן גם בישראל.
הקרנת הבכורה של הסרט בישראל נערכה ב-11 במאי 2012 בתל אביב.
הסרט היה מועמד לשלושה פרסי אופיר לשנת 2011: לשחקנית הראשית הטובה ביותר (הגר בן-אשר), הצילום הטוב ביותר (עמית יסעור) ועיצוב התלבושות הטוב ביותר (לי אלמביק).
הנוקמים: מלחמת האינסוף הוא סרט גיבורי על קרוס אובר אמריקאי, שובר קופות המבוסס על חוברות הקומיקס האוונג'רס של חברת מארוול קומיקס.
הסרט יצא לאקרנים ב-2018 בהפקת אולפני מארוול ובהפצת וולט דיסני.
סרט זה הוא חלק מהיקום הקולנועי של מארוול והוא סרט המשך לסרטים "הנוקמים" משנת 2012 ו-"הנוקמים: עידן אולטרון" משנת 2015. כריסטופר מרקוס וסטיבן מק'פילי כתבו את התסריט, ואנתוני וג'ו רוסו ביימו.
בסרט זה מככב אנסמבל שחקנים רחב, המורכב כמעט מכל גיבורי העל אלה אשר הופיעו בסרטי היקום הקולנועי של מארוול.
שנתיים לאחר שהנוקמים מפוצלים אחרי אירועי "קפטן אמריקה: מלחמת האזרחים", הטיטאן תָאנוֹס ממשיך במסע של חורבן ורצח במטרה לאסוף את כל אבני האינסוף ולשבץ אותן בכפפה שתאפשר לו לכופף את המציאות כרצונו ולהשמיד מחצית מאוכלוסיית היקום כולו.
הנוקמים, שומרי הגלקסיה, דוקטור סטריינג' והפנתר השחור, משלבים כוחות בניסיון לעצור אותו.
הסרט קיבל ביקורות מצוינות ששיבחו את צוות השחקנים, המשקל הרגשי של הסיפור, שבירת המוסכמות של סרטי גיבורי-על, סצנות האקשן והאפקטים הוויזואליים.
הסרט הרוויח בסוף השבוע הראשון להקרנתו 630 מיליון דולר בכל העולם, שהופכים אותו לסרט שובר קופות עם הפתיחה הטובה ביותר בתולדות הקולנוע, לאחר שהוא אסף בסוף שבוע אחד יותר משהכניסו מהיר ועצבני 8 (שהכניס 542 מיליון דולר) ומלחמת הכוכבים: הכוח מתעורר (שהכניס 528 מיליון דולר).
סרט זה הוא הסרט הרווחי ביותר לשנת 2018. סרט המשך הנוקמים: סוף המשחק יצא לאקרנים ב-24 באפריל 2019.
הסרט היה החמישי בכל הזמנים שהכניס יותר מ-2 מיליארד דולר בקופות, ונכון ל-2019 הוא הסרט החמישי המכניס ביותר, אחרי הנוקמים: סוף המשחק, אווטאר, טיטניק, ומלחמת הכוכבים: הכוח מתעורר, אווטאר 2.
הקדימון לסרט פורסם בנובמבר 2017, וצבר למעלה מ-205 מיליון צפיות באתר יוטיוב בתום 24 שעות בלבד מזמן העלתו לאתר, וכך הפך לקדימון הנצפה ביותר.
תקציב הסרט מוערך ב-316–400 מיליון דולר, מה שהופך אותו לסרט השלישי היקר ביותר בהיסטוריה.
אחרי חורבן אסגארד ולאחר שלכד את אבן הכוח בכוכב הלכת זאנדאר והשמיד אותו, תאנוס וילדיו המאומצים מיירטים את ספינתם של פליטי אסגארד שניצלו מהחורבן.
לוֹקי מגיש את הטֶסֶרָקְט לתאנוס, שעוקר מתוכו את אבן החלל ומשבץ אותה בכפפת האינסוף.
היימדל משתמש בביפרוסט ומשגר את הענק הירוק לכדור הארץ.
תאנוס רוצח את לוקי ואת היימדל, ומשמיד את הספינה בה נותר לבדו תור.
הענק הירוק מתרסק בסנקטום של וונג ודוקטור סטריינג' בניו יורק והופך חזרה לברוס באנר.
דוקטור סטריינג' מזעיק את טוני סטארק ובאנר מסביר להם מיהו תאנוס ומה מטרתו.
מאו ואובסידיאן מגיעים בחללית כדי לקחת לידיהם את אבן הזמן שסטריינג' נושא.
פיטר פארקר מצטרף לעזרה אך סטריינג' נלקח בשבי אל החללית של מאו.
סטארק וספיידרמן דולקים אחריו וחודרים בחשאי לחללית, בעוד באנר נשאר מאחור ויוצר קשר עם שאר הנוקמים.
בסקוטלנד, פרוקסימה מידנייט וקורבוס גלייב אורבים לוונדה מָקְסימוף ולויז'ן במטרה לעקור את אבן המחשבה ממצחו של ויז'ן, אך לעזרתם נחלצים סטיב רוג'רס, נטשה רומנוף וסם וילסון וכולם חוברים לג'יימס רודס שבמטה הנוקמים.
ויז'ן מציע להקריב את עצמו כדי למנוע מתאנוס להשיג את אבן המחשבה, אך רוג'רס מציע במקום זאת לצאת לוואקאנדה ולנסות להסיר את האבן בלי לפגוע בויז'ן.
שומרי הגלקסיה מגיבים לקריאת מצוקה מהספינה האסגארדית ומחלצים את תור.
על מנת לסכל את מזימתו של תאנוס, תור, רוקט וגרוט יוצאים אל עבר הכוכב נידאווליר להשיג נשק שיוכל להרוג את תאנוס, בעוד פיטר קוויל, גאמורה, דראקס ומנטיס טסים אל ראשומקום, בו שמורה אבן המציאות אצל האספן.
בהגיעם לראשומקום, מסתבר שתאנוס כבר השיג את אבן המציאות.
תאנוס מגלה שגאמורה יודעת היכן נמצאת אבן הנשמה, והוא לוכד אותה, חוטף אותה לחלליתו, ומאלץ אותה לראות כיצד הוא מענה את אחותה נֶבְּיוּלה.
גאמורה נשברת ומגלה לתאנוס שאבן הנשמה נמצאת בכוכב וֶרְמיר.
תאנוס לוקח עמו את גאמורה לוורמיר ומניעיו מתבררים: הוא משוכנע שהחיים ביקום יביאו על עצמם את קיצם אלא אם תצומצם אוכלוסיית היקום למחצית.
בוורמיר הם מגלים שעל אבן הנשמה שומר הגולגולת האדומה.
על מנת לקבל שליטה על האבן על תאנוס להקריב את האהוב עליו מכל, ובתגובה הוא משליך מהצוק את גאמורה.
סטארק וספיידרמן נאבקים במאו, פוערים חור בחללית והוא נפלט ממנה ומת.
הם מחלצים את סטריינג', ויוצאים יחד אל טיטאן, כוכב הבית של תאנוס, שם הם פוגשים את שומרי הגלקסיה ואת נביולה שנמלטה מספינתו של תאנוס.
תאנוס מגיע לטיטאן ונאבק בכולם.
לאחר שכמעט הביסו אותו, סטאר לורד מפריע ותאנוס מנצח ולוכד את סטארק, וסטריינג' מסכים למסור לידיו את אבן הזמן שברשותו, אם יחוס על חייו של סטארק.
תאנוס משבץ את האבן בכפפה שלו וממשיך במסעו אל כדור הארץ, על מנת להשיג את אבן המחשבה.
תור, רוקט, וגרוט פוגשים את הגמד הענק איטרי בכוכב נידאבליר ומסייעים לו לחשל גרזן קרב רב עוצמה שנקרא "סטורמברייקר" (בתרגום חופשי: "שובר הסערה"), שבאמצעותו יוכל תור לשלוט על הביפרוסט ולהרוג את תאנוס.
הנוקמים מגיעים לוואקאנדה, על מנת לחלץ את אבן המחשבה ממצחו של ויז'ן.
צבאו של תאנוס מגיע לוואקאנדה, והנוקמים מתאגדים עם בּאקי בארנס, המלך טֶצ'אלה (הפנתר השחור) וצבאו על מנת לעצור את הפלישה.
בהמשך, תור, רוקט וגרוט מצטרפים גם הם וצבאו של תאנוס מושמד.
לאחר שהצבא שלו נכשל והושמד, תאנוס מגיע בעצמו.
מקסימוף, במאמץ למנוע בעדו להשיג את האבן, משמידה אותה אך תאנוס מחזיר את הזמן לאחור באמצעות אבן הזמן, עוקר את אבן המחשבה ממצחו של ויז'ן ומשבץ את האבן בכפפת האינסוף.
תור נועץ את הגרזן שלו בחזהו של תאנוס, אך תאנוס משתמש בכפפה, נוקש באצבעותיו ואז נעלם.
הוא מממש את תוכניתו, וחצי מתושבי היקום מתפוררים לאבק ומתים, בהם באקי, טצ'אלה, וילסון, דראקס, גרוט, מנטיס, ונדה מקסימוף, ספיידרמן, פיטר קוויל, ודוקטור סטריינג'.
תאנוס נראה מתעורר בכוכב לכת אחר, צופה בזריחה בחיוך שבע רצון.
בסצנה שאחרי הכתוביות, ניק פיורי משתמש במשדר קטן לשדר אות מצוקה בעוד הוא ומריה היל מתפוררים עם רבים אחרים.
המשדר נופל מידו המתפוררת של פיורי, והצג מציג כוכב בצבעי כחול ואדום - סמלה של קפטן מארוול.
בסרט זה נוטלות חלק דמויות רבות מהיקום הקולנועי של מארוול:
שם השחקן/ית שם הדמות אודות הדמותהנוקמים רוברט דאוני ג'וניור טוני סטארק/איירון מןהמנהיג והמממן הראשי של קבוצת הנוקמים.
ממציא גאון ומולטי-מיליארדר נהנתן בעל חליפות שריון מתכתיות מתקדמות המעניקה לו חוזק על-אנושי ויכולת תעופה וירי מטחי אנרגיה וטילים.
בסרט זה הוא חמוש בחליפת שריון מתקדמת המבוססת על ננוטכנולוגיה.
מארק ראפלו ברוס באנר/הענק הירוק חבר מייסד של הקבוצה המקורית.
מדען גאון אשר נחשף לקרינת גמא ומשנה את צורתו לענק מפלצתי בכל פעם שהוא מתעצבן או מתרגש.
כריס המסוורת' תור חבר מייסד של הקבוצה המקורית ומלך אסגארד לאחר מאורעות "תור: ראגנארוק".
דמותו מבוססת על אל מהמיתולוגיה הנורדית בעל שם זהה.
טום הולנד פיטר פארקר/ספיידרמן מתבגר ובן טיפוחיו של סטארק אשר קיבל כוחות-על לאחר שננשך בידי עכביש מהונדס גנטית.
דון צ'ידל ג'יימס "רודי" רודס/וור משין קצין לשעבר בחיל הנחתים של ארצות הברית, המפעיל את חליפת השריון "וור משין" (מכונת מלחמה) וחבר בנוקמים.
פול בטאני ויז'ן חבר בקבוצת הנוקמים.
אנדרואיד שנוצר מהבינה המלאכותית ג'רוויס בשילוב עם אבן המחשבה.
יוצא מלחמת העולם השנייה שיכולותיו הפיזיות שודרגו מעל ומעבר לרמה האנושית כתוצאה מנסיוב ניסיוני.
בסרט זה הוא מגלם את רוח זהותו של הנווד מהקומיקס, ומקבל כפפות שריון עשויות ויברניום המחליפות את המגן שלו.
סבסטיאן סטן באקי בארנס/חייל החורף מתנקש בעל יכולות משודרגות וחברו הטוב של רוג'רס.
התגלה בחיים ועבר שטיפת מוח לאחר שנחשב למת במהלך מלחמת העולם השנייה.
השתמש בשם "חייל החורף" בזמן תקופתו כמתנקש של הידרה.
אנתוני מאקי סם וילסון/פלקוןחייל לשעבר ביחידת חילוץ ורפואה של חיל האוויר של ארצות הברית שאומן בידי הצבא לצורך קרב אווירי באמצעות רתמת תעופה מיוחדת הכוללת צמד כנפיים.
זואי סלדנה גאמורה יתומה המבקשת גאולה על פשעי העבר שלה כמתנקשת האישית של תאנוס, בתו המאומצת של תאנוס.
את גאמורה הצעירה משחקת אריאנה גרינבלט.
דייב בטיסטה דראקס המשמיד לוחם המבקש לנקום בתאנוס לאחר שהתגלה כי הוא היה האחראי על מות משפחתו.
בראדלי קופר (דיבוב) רוקט יצור מהונדס גנטית דמוי דביבון המיומן בשימוש בכלי נשק.
וין דיזל (דיבוב) גרוט יצור אינטליגנטי דמוי עץ אנושי.
קארן גילאן נביולה בעלת בריתם של שומרי הגלקסיה, בתו המאומצת של תאנוס שגדלה כאחותה של גאמורה.
פום קלמנטיף מנטיס בעלת כוחות-על מבוססי אמפתיה.המסדר השחור ג'וש ברולין (דיבוב ולכידת תנועה) תאנוס הנבל הראשי של הסרט.
מצביא חייזרי רב עוצמה המבקש לאסוף את כל אבני האינסוף על מנת להרוג חצי מאוכלוסיית היקום.
טום ווהן לאולור (דיבוב ולכידת תנועה) לוע שחור מ"ילדי תאנוס" - המסדר השחור מייקל ג'יימס שאוו (דיבוב ולכידת תנועה) להב עורב קארי קון (דיבוב ולכידת תנועה) פרוקסימה מידנייט טרי נוטרי (דיבוב ולכידת תנועה) קול אובסידיאןדמויות נוספות טום הידלסטון לוקי אחיו המאומץ של תור, אל השקרים הערמומי.
מבוסס על אל מהמיתולוגיה הנורדית בעל שם זהה.אידריס אלבההיימדלחברו של תור, השומר רואה ושומע-הכל של גשר ביפרוסט.
מבוסס על אל מהמיתולוגיה הנורדית בעל שם זהה.
בנדיקט קמברבאץ' סטיבן סטריינג' נוירוכירורג לשעבר שנפצע בתאונת דרכים, ובדרכו להחלמה גילה את עולם המיסטיקה, הקסם והעולמות החלופיים, ונעשה למאסטר האמנויות המיסטית, מחזיק את אבן הזמן.
בניסיו דל טורו טנליר טיוואן/האספן אספן אובססיבי האוסף זנים שונים של גזעים, פאונה, פלורה וחפצים שונים מרחבי הגלקסיה.
בנדיקט וונג וונג מאסטר האמנויות המיסטיות המגן על שרידי קדושה וחפצים מיסטיים בסיועו של סטריינג'.
צ'דוויק בוזמן טצ'אלה/הפנתר השחור מלך אומת ואקאנדה המצויד בחליפת ויברניום קטלנית לצורכי קרב ולחימה.
דנאי גורירה אוקויה מנהיגת הדורה מילאג'ה, יחידת שומרות הראש של מלכי ואקאנדה.
לטישה רייט שורי נסיכת ואקאנדה ואחותו של המלך טצ'אלה, בעלת חלק גדול בפיתוח הטכנולוגיה המודרנית בוואקאנדה.
וינסטון דיוק מ'באקו מנהיג שבט הג'בארי בוואקאנדה.
גווינת' פלטרו פפר פוטס ארוסתו של סטארק ומנכ"לית "תעשיות סטארק".
רוס מרקאנד הגולגולת האדומה הנבל הראשי בסרט קפטן אמריקה.
פיטר דינקלג' איטרי גמד ענק, בנה וחישל את כלי הנשק של תור בתוך ליבה של כוכב נייטרונים.
סטן לי הופעת קמע כנהג אוטובוס בית הספר של פיטר פארקר.
פלורנס קסומבה איו חברה בדורה מילאג'ה.
ג'ייקוב בטלון נד לידס חברו הטוב ביותר של פיטר פארקר.
טיפאני אספנסן סינדי מון תלמידה בכיתתו של פיטר פארקר.
איזבלה אמארה סאלי אבריל סמואל ל.
ג'קסון ניק פיורי הופעת קמע בסצנה שאחרי הכתוביות.
אולפני מארוול החלו בפיתוחם של שני סרטים חדשים המתרחשים ביקום הקולנועי של מארוול כבר במקביל להפקתם של סרטים קודמים בסדרה, שגם בהם שולב מוטיב "אבני האינסוף".
הליהוק לשני סרטים אלו החל בשלהי 2013, כאשר רוברט דאוני ג'וניור הוחתם לשוב ולגלם את דמותו של טוני סטארק / איירון מן; במהלך אותה השנה הוכרזו רשמית השמות הצפויים לשני הסרטים: "הנוקמים: מלחמת האינסוף - חלק 1" ו"הנוקמים: מלחמת האינסוף - חלק 2".
האחים רוסו, מרקוס ומק'פלי, הצטרפו לפרויקט בתחילת 2015. בחודש יולי 2016, אולפני מארוול חשפו כי המילים "חלק 1" ו-"חלק 2" יושמטו משמות שני הסרטים; שמו של הסרט הראשון יהיה "הנוקמים: מלחמת האינסוף", בעוד ששמו של הסרט השני הנוקמים: סוף המשחק הוכרז רק מספר חודשים לאחר צאתו של הסרט הראשון לאקרנים.
הסרטים צולמו במקביל, החל מחודש ינואר 2017 באטלנטה, ג'ורג'יה, ויהיו הסרטים הראשונים שיצולמו במלואם בטכנולוגיית IMAX, באמצעות מצלמה דיגיטלית 2D חדשה שפותחה על ידי Arri.
בפברואר 2017 שוחרר סרטון קצר ליוטיוב בו מתראיינים חלק מהשחקנים, המפיקים והבמאים של הסרט ומדברים על מה שמתוכנן להיות בו.
בנובמבר אותה שנה שוחרר לראשונה הקדימון לסרט וכרזת הסרט הראשונה.
בתחילת חודש מרץ 2018, נודע כי יציאת הסרט לאקרנים הוקדמה בשבוע ל-27 באפריל.
ב-16 במרץ באותה שנה, יצא הטריילר השני והכרזה הרשמית לסרט.
הסרט שוחרר בהפצה דיגיטלית ב-31 ביולי 2018, כשתאריך הפצתו בבלו-ריי ו-DVD נקבע ל-14 באוגוסט.
עם צאתו לאקרנים זכה הסרט לביקורות משבחות מצד המבקרים והקהל כאחד שכיוונו את השבחים כלפי סצנות האקשן, האפקטים הוויזואליים, המשקל הרגשי והעמוק של הסיפור העלילתי, על היות הסרט שובר מוסכמות אחרות של סרטי גיבורי-על וכן על ההומור הקומי, פסקול הסרט וצוות השחקנים.
אתר הביקורות "Rotten Tomatoes" העניק לסרט ציון של כ-84% "טרי לגמרי" בהתבסס על כ-337 ביקורות כשרק 58 ביקורות הן שליליות.
קונצנזוס המבקרים של האתר כותב: "'הנוקמים: מלחמת האינסוף' מלהטט במערכה מסחררת של גיבורי ה-MCU במאבק כנגד האיום החמור ביותר שלהם והתוצאה היא שובר קופות מרתק ומהדהד רגשית שמבין את שאיפותיו העצומות".
באתר Metacritic זכה הסרט לציון משוקלל של כ-68 מתוך 100 בהתבסס על 53 ביקורות, כשהאתר מציין כי הסרט זכה ל"ביקורות חיוביות מאוד".
אילן קפרוב, מבקר קולנוע של אתר וואלה!
תרבות ובידור, כתב בביקורתו: "'הנוקמים: מלחמת האינסוף' הוא הישג קולנועי מסעיר ומרשים" ולאחר מכן כתב: "הסרט הענק שאליו התנקז עשור של סרטי מארוול הבטיח הרבה, ולשם שינוי גם קיים.
האחים ג'ו ואנתוני רוסו שולטים ביד רמה על עשרות דמויות וקווי עלילה, ומספקים אקשן נפלא ומרהיב.
לצדם התסריט החכם והמפתיע שוזר טרגדיה והומור בחוויה שעושה כבוד למונח "שובר קופות"".
סקוט קולורה, מבקר קולנוע מאתר IGN העניק לסרט ציון של כ-9/10 "מדהים", בציינו: "ביצוע טוב לגבי הבטחתו של ניק פיורי מלפני 10 שנים, 'מלחמת האינסוף' הוא כיפי, מרתק ומרגש.".
מאז ההכרזה על תחילת מכירת הכרטיסים, "מלחמת האינסוף" שבר את שיאי מכירת הכרטיסים המוקדמת תוך 24 שעות אחרי תחילת המכירה.
אתר Fandango דיווח על הכנסה של 39 מיליון דולר במכירות כרטיסים ליום ההקרנה הראשון, מתוכם כ-14 מיליון דולר במכירה מוקדמת.
ביום הפותח של ההקרנות, גרף 107 מיליון דולר בארצות הברית ובקנדה.
הסרט עקף את רף מיליארד הדולר תוך 11 ימים, ועקף בכך את "הכוח מתעורר" שעשה זאת תוך 12 ימים בלבד.
בסוף השבוע השני הכניס הסרט יותר מ-13 וחצי מיליון דולר מבתי קולנוע של 4DX.
ב-12 ביוני 2018 הגיע הסרט להכנסה כוללת של כ-2 מיליארד דולר, ובכך היה לסרט החמישי אי פעם שהגיע לרף הכנסות זה (לאחר "אווטאר", "טיטניק" ,"מלחמת הכוכבים: הכוח מתעורר," "הנוקמים סוף המשחק" ו"אווטאר 2").
נכון ל-16 ביולי 2018, רשם הסרט הכנסה של יותר מ-2.041 מיליארד דולר, מתוכם כ-676 מיליון דולר בארצות הברית ובקנדה וכ-366 מיליון דולר בסין.
שיאים ש"הנוקמים: מלחמת האינסוף" שבר:
הפתיחה המקומית הגדולה ביותר אי פעם עם 258 מיליון דולר
הפתיחה העולמית הטובה ביותר אי פעם עם 383 מיליון דולר
סרט גיבורי-העל המכניס ביותר בכל הזמנים
הסרט בעל ההכנסה המהירה ביותר של כ-1.5 מיליארד דולר
הנוקמים: סוף המשחק, סרט ההמשך של הנוקמים: מלחמת האינסוף יצא לאקרנים בשנת 2019. בעבר נקרא "מלחמת האינסוף חלק 2" ("Avengers: Infinity War 2"), שם זה בוטל, אך רמז שסרט הנוקמים הרביעי ימשיך את אותו הסיפור.
בריאיון ל-cinemablend.com הודיעו המפיקים כי שמו מהווה ספויילר לסרט השלישי של הנוקמים ולכן שמו של סרט הנוקמים הרביעי ייחשף אך רק מספר חודשים לאחר צאתו של הסרט השלישי לאקרנים.
הנזיר שעל שפת הים הוא שמו של אחד מציוריו החשובים ביותר של הצייר הגרמני קספר דויד פרידריך ואחד החשובים שבזרם הרומנטי.
כיום מוצג הציור בגלריה הלאומית הישנה בברלין, ומהווה את אחד הציורים הידועים בה אם לא הידוע ביותר.
הציור מתאר נזיר קטן במיוחד ביחס למדדי הציור, עומד על שפת הים הבלטי, כנראה באי ריגן שבגרמניה.
בנוסף לנזיר הזעיר מופיעים בציור מים בצבע כחול כהה מאוד ועננים אפורים המתפרשים לרוחב רוב היצירה.
ההדרגתיות המאפיינת את הציור, והמעבר מהכחול הכהה בתחתית אל העננים האפורים ושוב אל הכחול הכהה בחלק העליון של היצירה מאפיינת את עבודתו של פרידריך, שעבד לפי טכניקה ידועה של בניית שכבות צבע שונות פעמים מרובות עד ליצירת מוטיב הדרגתי בציור.
היצירה מתכתבת עם מנזר בין עצי אלון, יצירה מראשית דרכו של פרידריך.
המחזאי, הסופר והמשורר הפרוסי היינריך פון קלייסט אמר דברים אלו על יצירתו של קספר:
ל"נזיר שעל שפת הים" לא היה אף פטרון אומנות ייעודי שהיצירה נוצרה עבורו, אלא היא נוצרה למען תערוכה שנפתחה בגלריית האומנות בברלין אליה קיבל פרידריך הזמנה להצגת אחת מיצירותיו.
פרידריך בחר ליצור את היצירה המדוברת אך ורק לכבוד אותה התערוכה.
במהלך הזמן, זכתה היצירה להערכה מצד הציבור וגם מצד בית המלוכה שרכש אותה על ידי הוראתו של פרידריך וילהלם השלישי, מלך פרוסיה.
היצירה עצמה מחולקת ל-3 חלקים אופקיים המובדלים על ידי שינויי צבע ברורים בקווי המתאר (כשהיא נטול עומק כמעט כלל):
היבשה (אדמה) - עליה עומד הנזיר בשחור
הים (מים) - מים הצבועים בצבע כחול עמוק, כמו מי סערה עם מעין ברק לבן עליהם המייצג את גובהם כאפשרות לגלי סערה שעומדים להגיע בקרוב לחוף
השמיים (אוויר) - גוונם משתנה מכחול אל אפור וחזרה אל כחול
גוונים השמיים המשתנים הם אלו היוצרים את המעבר בין צבעים שונים אלו, המקנים את התחושה המייחדת את הציור עקב הטכניקה בה הוא נוצר.
שלושת החלקים מהווים את ההמחשה של שלושת היסודות- אדמה, מים ואוויר.
יופי נוסף של הציור מתבטא בכך שנדמה שאין גבולות לתמונה חוץ מגבולות הקנבס עצמו, מה שמשפיע רבות על האווירה שהיא יוצרת בקרב הצופה.
הסימבוליות של הציור היא בגדר מחשבות ותהיות הנוצרות אצל הצופה במכוון.
הציור מראה את כוחו העצום של הטבע והעולם מול כוחו הזעום של האדם.
היצירה מנסה לגרום לצופה להבין כיצד קספר עצמו הרגיש בקשר למושא המדובר, כלומר, להראות את מה שהוא רואה דרך "העין הפנימית" שלו (מוטיב חוזר באומנות הרומנטית באותה התקופה).
הנס-פטר "הנזי" מילר הוא כדורגלן עבר גרמני ששיחק בעמדת הקשר.
את רוב הקריירה העביר מילר בשטוטגרט, ושיחק גם באינטר מילאנו, קומו וסברובסקי טירול.
למילר 42 הופעות וחמישה שערים במדי נבחרת גרמניה המערבית, עמה זכה ביורו 1980, והשתתף גם במונדיאל 1978 ומונדיאל 1982.
הנזי מילר החל את קריירת הבוגרים שלו בשטוטגרט בעונת 1975/76, אז שיחקה הקבוצה בבונדסליגה השנייה.
את שער הבכורה שלו בקבוצה הבוגרת, הבקיע מילר בניצחון 0–3 בדרבי על שטוטגרטר קיקרס באפריל 1976. בעונה זו ערך 12 הופעות והבקיע שלושה שערים.
בעונת 1976/77 הפך מילר לבורג משמעותי יותר בהרכב שטוטגרט, וסייע לקבוצה להעפיל לבונדסליגה מהמקום הראשון, כשהוא מבקיע שמונה שערי ליגה.
בעונת 1977/78, עונת הבכורה של מילר בבונדסליגה, הוא הבקיע 14 שערים, וסייע לקבוצה לסיים במקום הרביעי בליגה, כשהוא משתף פעולה בהתקפת הקבוצה עם דיטר הנס, ואלטר קלש, הרמן אוהליכר ואוטמר היצפלד.
בעונת 1978/79 השתתף מילר עם שטוטגרט בגביע אופ"א, והבקיע את שער הבכורה שלו במסגרת אירופית בסיבוב הראשון, בניצחון 1–4 על פ.צ.
שטוטגרט ומילר הודחו בשמינית הגמר, לאחר שניצחו 1–4 את דוקלה פראג בבית, אך הובסו 0–4 בגומלין.
באותה עונה, סיימו מילר ושטוטגרט במקום השני בבונדסליגה, מרחק נקודה אחת מהאלופה המבורג, כשאל מילר הצטרף בהתקפה החלוץ גאורג פולקרט.
מילר הבקיע בעונה זו 13 שערים.
בעונת 1979/80 סיימו שטוטגרט ומילר במקום השלישי בבונדסליגה, כשמילר מבקיע 14 שערים.
באותה עונה הגיעו מילר ושטוטגרט לחצי גמר גביע אופ"א, שם הודחו על ידי בורוסיה מנשנגלדבך.
לאור הצטיינותו בתקופה זו במדי שטוטגרט ובמדי נבחרת גרמניה המערבי, זכה מילר בפרס בראבו לשנת 1980. בעונת 1980/81 הבקיע מילר 11 שערי ליגה, ושוב סיים עם שטוטגרט במקום השלישי.
בגביע אופ"א הודחו שטוטגרט ומילר בשמינית הגמר לאחר שהפסידו לפ.צ.
בעונת 1981/82 ירד מעמדו של מילר בשטוטגרט, לאחר שערך 16 הופעות בלבד והבקיע שני שערים.
בגביע אופ"א הודחו שטוטגרט ומילר כבר בסיבוב הראשון, על ידי היידוק ספליט.
בתום עונה זו, עזב מילר את שטוטגרט לאחר שבע עונות בבוגרים, וחתם באינטר מילאנו.
בעונת הבכורה של מילר באינטר מילאנו, הוא סיים עם הקבוצה במקום השלישי בסרייה א'.
מילר השתתף עם אינטר בגביע אירופה למחזיקות גביע באותה עונה, ואת שער הבכורה שלו בטורניר זה הבקיע בהפסד 1–2 לסלובן ברטיסלאבה במשחק הגומלין.
שער זה התברר כמשמעותי, לאחר שאינטר ניצחה 0–2 במפגש הראשון, ועלתה לסיבוב הבא.
מילר ואינטר הודחו בסופו של דבר על ידי ריאל מדריד ברבע הגמר.
בעונת 1983/84 סיים מילר עם אינטר במקום הרביעי בסרייה א', ונעצר בשמינית גמר גביע אופ"א על ידי אוסטריה וינה.
לאחר שתי עונות ותשעה שערי ליגה באינטר, חתם מילר בקומו, ששיחקה אז בסרייה א' האיטלקית.
מילר שיחק בקומו עונה אחת, בה הבקיע שער אחד, וסיים עם הקבוצה במקום ה-11. בקיץ 1985 עזב מילר את איטליה, וחתם בסברובסקי טירול, ששיחקה אז בליגה האוסטרית השנייה.
בעונתו השנייה בקבוצה מילר עלה עם סברובסקי טירול לליגת הבונדסליגה האוסטרית.
בעונת 1986/87 סיימו מילר וטירול במקום השלישי בליגה, ובעונת 1988/89 זכו באליפות הבונדסליגה האוסטרית ובגביע האוסטרי.
בעונת 1989/90, בגביע אירופה לאלופות, הבקיע מילר שער בניצחון 0–6 על אומוניה ניקוסיה, אך הקבוצה הודחה כבר בסיבוב השני על ידי דניפרו דניפרופטרובסק.
בתום עונה זו, זכה מילר באליפות שנייה ברצף עם סברובסקי טירול.
בתום עונה זו, פרש מילר ממשחק פעיל, לאחר שהבקיע 35 שערי ליגה ב-123 הופעות במדי סברובסקי טירול.
מילר ערך את הופעת הבכורה במדי נבחרת גרמניה המערבית באפריל 1978, בהפסד 0–1 לנבחרת ברזיל במשחק ידידות.
מילר זומן לסגל של גרמניה המערבית למונדיאל 1978, ופתח בשלושת משחקי שלב הבתים הראשון.
את שער הבכורה שלו במדים הלאומיים הבקיע בניצחון 0–6 על נבחרת מקסיקו במסגרת שלב הבתים הראשון.
בשלב הבתים השני ערך מילר הופעה אחת, בהפסד 2–3 לנבחרת אוסטריה, שגרם להדחתה של גרמניה המערבית מהמונדיאל.
בשנת 1980 זומן מילר לסגל של גרמניה המערבית ליורו 1980. מילר פתח בשלושת משחקיה של גרמניה המערבית בשלב הבתים, ובישל בהם שני שערים.
במשחק הגמר, בו ניצחה גרמניה המערבית את נבחרת בלגיה, שיחק מילר 90 דקות.
מילר הצטיין לאורך כל הטורניר, ונחשב לאחד השחקנים המובילים בזכייתה של גרמניה המערבית בטורניר.
מילר נכלל בסיום הטורניר בנבחרת המצטיינים של יורו 1980.
בשנת 1982 זומן מילר לסגל של גרמניה המערבית למונדיאל 1982. מילר שיחק בטורניר זה בשני משחקים בלבד.
לאחר שלא שיחק כלל בכל שלב הבתים הראשון, פתח מילר בהרכב בתיקו 0-0 עם נבחרת אנגליה, והוחלף בדקה ה-83 על ידי קלאוס פישר.
הופעתו הבאה של מילר במונדיאל זה הייתה במשחק הגמר, בו נכנס כמחליף בדקה ה-70 במקומו של קרל היינץ רומניגה, במצב של 0–2 לנבחרת איטליה.
חילוף זה לא עזר לגרמניה המערבית, ואיטליה ניצחה 1–3 וזכתה בתואר.
בספטמבר 1983 ערך מילר את הופעתו ה-42 והאחרונה במדים הלאומיים, בתיקו 1-1 מול נבחרת הונגריה במשחק ידידות.
מילר הבקיע חמישה שערים בנבחרת גרמניה המערבית.
מילר שימש כשגרירה של העיר שטוטגרט לקראת ובמהלך מונדיאל 2006 שנערך בגרמניה.
תפקיד זה נועד לקדם את העיר לקראת אירוח משחקים במונדיאל.
ביורו 2008 מילא מילר תפקיד דומה בעיר אינסברוק, בטורניר שנערך באוסטריה ושווייץ.
נבחרת הטורניר של יורו 1980
הנוקמים: סוף המשחק הוא סרט גיבורי-על אמריקאי בלייב אקשן מסדרת "הנוקמים" המבוסס על קומיקס של מארוול, אשר יצא לאקרנים בישראל ב-24 באפריל 2019. הסרט הופק על ידי אולפני מארוול והופץ על ידי אולפני וולט דיסני.
זהו הסרט העשרים ושניים ביקום הקולנועי של מארוול, והרביעי בסדרת "הנוקמים".
הוא מהווה המשך ישיר לסרט "הנוקמים: מלחמת האינסוף" משנת 2018. הוא בוים על ידי אנתוני וג'ו רוסו והתסריט נכתב על ידי צמד הכותבים כריסטופר מרקוס וסטיבן מק'פילי.
בסרט מככב אנסמבל עם שחקנים רבים שהשתתפו גם בסרטים הקודמים של מארוול.
האחים רוסו התמנו לבמאים באפריל 2015 ובמאי 2015 חתמו מרקוס ומק'פליי על התסריט.
ביולי 2016 מארוול הסירו את שם הסרט והתייחסו אליו כ'סרט ללא שם' מסדרת הנוקמים.
הצילומים החלו באוגוסט 2017 באולפני פיינווד אטלנטה שבג'ורג'יה בצמוד לצילומי הסרט הנוקמים: מלחמת האינסוף.
באוקטובר 2014 הכריזו במארוול שהסרט יכונה "מלחמת האינסוף חלק 2" כהמשך לסרט הקודם.
בהמשך הוחלט לוותר על החלוקה לשני חלקים, לכנות את הסרט השלישי "מלחמת האינסוף" – ואת הרביעי כ"סוף המשחק".
עד לחשיפת הטריילר, שם הסרט הרביעי נשמר בסוד על ידי היוצרים, במידה כזו שאפילו השחקנים לא ידעו מה שם הסרט אליו הצטלמו זה מכבר.
התסריט עצמו נשמר בסוד עד כדי כך שלשחקנים עצמם ניתנו חלקים מזויפים.
ב-7 בדצמבר 2018 פורסם שם הסרט הסופי.
הסרט יצא בפורמט IMAX ותלת־ממד הפך לסרט שובר קופות כאשר עם יציאתו לקולנוע שבר שיאי הכנסות והכניס 1.233 מיליארד דולר ברחבי העולם כבר בסוף שבוע הראשון להקרנתו, עם הפתיחה הטובה ביותר בהיסטוריה של הקולנוע.
הסרט שבר שיא נוסף והפך לראשון בהיסטוריה שמגיע להכנסות של למעלה מ-2 מיליארד דולר בסוף השבוע השני שלו באקרנים בלבד, כשהוא עובר את "טיטניק" עם הכנסות על סך 2.188 מיליארד דולר רק ב-11 יום.
ב-20 ביולי 2019, עקף הסרט את אווטאר, והפך לסרט המכניס ביותר בכל הזמנים.
זאת פעם ראשונה בהיסטוריה של הקולנוע, שסרט המהווה חלק מזיכיון סרטים ואינו הסרט הראשון בזיכיון, הופך לסרט המכניס ביותר בהיסטוריה, כמו גם סרט גיבורי העל הראשון שעושה זאת.
סצנת הפתיחה של הסרט מתרחשת במהלך אירועי הסיום של הסרט הקודם.
קלינט ברטון מבלה עם אשתו ושלושת ילדיו כאשר לפתע הם מתפוררים (עקב הנקישה של תאנוס) והוא נשאר לבדו.
לאחר מאורעות מלחמת האינסוף, טוני סטארק ונביולה שנשארו על כוכב טיטאן, יוצאים למסע חזרה לכדור הארץ, אך האוכל והדלק נגמרים לאחר שלושה שבועות.
סטארק מקליט הודעה לפפר בה הוא מספר לה על אירועי מלחמת האינסוף וכמה הוא מתגעגע אליה.
לפתע מגיעה קפטן מארוול ומצילה את השניים.
היא משיבה אותם לכדור הארץ, ושם רוקט לומד על גורלה של משפחתו.
סטארק מתאחד עם פפר וסטיב רוג'רס, ומספר להם על מה שקרה בטיטאן ושאיבד את פיטר.
רוג'רס מבטיח לו שיחזיר את כולם, אך סטארק המתוסכל מהכישלון מחליט לפרוש.
הקבוצה מאתרת את תאנוס על כוכב לכת רחוק ומגיעה אליו.
תאנוס מספר לקבוצה שהשמיד את האבנים ומתוך תסכול וכעס, תור עורף את ראשו.
חמש שנים לאחר מכן, השורדים מפוזרים ברחבי היקום ומנסים להמשיך הלאה.
הוקאיי צד פושעים ששרדו את ההתפוררות כפיצוי על אי-שרידותה של משפחתו.
בחניון משטרתי שבו מאוכסנת המסחרית ובה מכונת הקוונטים של האנק פים, חולדה עולה על לוח הבקרה ומפעילה אותה, וכך נחלץ ממנה סקוט לאנג (שנלכד בתוכה בסיום הסרט אנטמן והצרעה).
לאנג מנסה להתעדכן על גודל הקטסטרופה העולמית ולומד שכל מכריו אבדו ואפילו הוא מוגדר כנעדר, למעט בתו קאסי לאנג.
לאחר איחוד קצר, לאנג ממשיך למתקן "הנוקמים" ופוגש את סטיב רוג'רס ונטשה רומנוף.
סקוט מספר להם שהיה תקוע במימד הקוונטים בחמש השנים האחרונות, אך בשבילו עברו רק חמש שעות.
רוג'רס מעלה יחד עם לאנג תוכנית לאיחוד מחדש של שש האבנים בעזרת מסע בזמן דרך עולם הקוונטים ושימוש מחדש בכפפת האינסוף במטרה להחזיר את כל מי שנהרג.
חברי הקבוצה מבינים כי לא ניתן לשנות את מה שכבר ארע, ולפיכך הם מתכננים להביא את האבנים אל ההווה מנקודות שונות בזמן, להשתמש בכוחן כדי לבטל את מעשהו של תאנוס ולאחר מכן להחזירן לנקודות הזמן מהן נלקחו כדי לא לגרום להסתבכויות של קווי זמן שונים.
רוג'רס מנסה לגייס את סטארק, אך סטארק מסרב בשל פפר אשתו ובתו הקטנה, אותן הוא מסרב לסכן.
הקבוצה מצליחה לגייס את ברוס באנר, אשר הצליח לשלב את צורת הענק יחד עם שמירה על המודעות והאינטליגנציה שלו, אך משום שהוא אינו מתמצא בפיזיקת הקוונטים הנוקמים לא מגיעים לפריצת דרך.
סטארק מחליט לבסוף להצטרף אחרי שפיצח את המפתח לניווט בעולם הקוונטים, ולאחר שמצא תמונה שלו יחד עם פיטר הוא חש אחריות לסייע להשיב את המצב לקדמותו.
באנר ורוקט מאתרים את תור בכפר בנורווגיה שם שיכן את בני אסגארד הנותרים מאירועי ראגנארוק, בעוד הוא שקוע ברגשות אשמה ונכנע לייאוש.
אחרי ויכוחים ארוכים השניים מגייסים גם אותו.
רומנוף מצליחה לאתר את הוקאיי ומגייסת גם אותו.
הנוקמים מחליטים להתפצל ל-3 צוותים למציאת שש האבנים, כאשר לכל נוקם יש אפשרות לנסוע הלוך וחזור פעם אחת בלבד.
הם יוצאים לשלוש תקופות זמן שונות:
הצוות הראשון כולל את נטשה רומנוף והוקאיי שאוספים את אבן הנשמה.
בוורמיר הם פוגשים את הגולגולת האדומה, האמון על האבן.
הם לומדים ממנו שאחד מהם חייב להקריב את עצמו בשביל לקבל את האבן.
השניים מתקוטטים וכל אחד מהם מנסה להתאבד תוך קפיצה מצוק, ולבסוף נטשה נופלת אל מותה והוקאיי מקבל את אבן הנשמה.
הצוות הראשון כלל גם את נביולה ורודי, שנוסעים לאסוף את אבן הכוח.
הם לוקחים את אבן הכוח קצת לפני פיטר קוויל (בעת תחילת מאורעות שומרי הגלקסיה) ומתכוננים לחזור להווה, אך נביולה נעצרת ברגע האחרון כאשר נביולה מאותה השנה משבשת את ראשה ומסתנכרנת עמה.
תאנוס של אותה השנה תופס אותה ולומד באמצעותה על מאורעות העתיד כמו גם גאמורה, טרם חבירתה לשומרי הגלקסיה.
הצוות השני כולל את תור ורוקט.
הם מגיעים לאסגארד בימי מאורעות תור: העולם האפל.
רוקט שואב את האית'ר, שמכיל את אבן המציאות, מג'יין פוסטר.
תור מתאחד עם אמו, סוגר איתה מעגל, אוסף את מקבת המיולניר שלו ושב עם רוקט להווה.
הצוות השלישי כולל את רוג'רס, סטארק, באנר ולאנג.
הם מגיעים לניו יורק בסוף מאורעות הנוקמים.
באנר מצליח לשכנע את העתיקה - מורתו ומאמנתו של דוקטור סטריינג' - למסור לו את אבן הזמן.
ראשית היא מסרבת, אך בשל היכולות המיסטיות שלה היא מודעת לכך שבאנר מגיע מהעתיד.
היא משתכנעת לאחר שהוא מסביר לה כי סטריינג' ויתר על האבן מרצונו משום שזו כנראה הייתה חלק מהתוכנית שלו, וכי הם לא מתכננים לשנות את מה שכבר קרה אלא לעשות באבנים שימוש בזמנם שלהם ולאחר מכן להשיבן.
רוג'רס, סטארק ולאנג לוקחים את אבן המחשבה מסוכני הידרה (וקרוסבונז ביניהם) אך נכשלים בהשגת אבן החלל (הטסרקט) מהנוקמים ולוקי בורח עם אבן החלל.
רוג'רס נאלץ להילחם בעצמו משנת 2012 על אבן המחשבה שבטוח שהוא לוקי בתחפושת, ומנצח רק על ידי תכסיסים.
בעקבות הכישלון להשיג את הטסרקט, רוג'רס וסטארק מחליטים שלאנג יחזור עם אבן המחשבה, והם יבצעו מסע נוסף בזמן ויחזרו ל-1970 לבסיס בניו ג'רזי, מאחר שרוג'רס נזכר שיש שם חומר נוסף למסע בזמן.
רוג'רס מוצא את החומר במעבדתו של ד"ר פים הצעיר וגם פוגש באהובתו משנות הארבעים, פגי קרטר.
סטארק מוצא את אבן החלל וגם מתאחד לשיחה ארוכה עם אביו, הווארד סטארק, וסוגר איתו מעגל, זאת מבלי שהווארד ידע עם מי הוא מדבר.
לבסוף כולם חוזרים להווה אך לא מודעים לכך שתאנוס שלח את נביולה מתקופתו כשתולה בצוותם.
קלינט מספר לקבוצה על מותה של נטאשה וכולם מתאבלים עליה, בייחוד באנר ורוג'רס.
הצוות משבץ את שש האבנים בכפפת אינסוף רובוטית שיצר סטארק.
באנר בוחר לעטות את הכפפה על ידו משום שהוא היחיד שמסוגל לשאת כמות אנרגיה עצומה שכזו הכוללת בין היתר קרינת גמא, ומקיש את הנקישה שמבטלת את ההתפוררות מלפני חמש שנים.
כתוצאה מכך באנר נפצע קשות בידו אך שורד.
במקביל נביולה מביאה להווה את תאנוס, ספינתו וכל צבאו.
תאנוס מפציץ את מפקדת הנוקמים ומשמיד אותה כליל, ושולח את צבאו להשחית את כדור הארץ.
סטארק, רוג'רס ותור ניגשים להילחם בתאנוס כאשר תור חמוש בגרזן הקרב סטורמברייקר ומיולניר שלו גם יחד.
במהלך הקרב הקשה, מתברר כי קפטן אמריקה ראוי ומסוגל לשלוט במיולניר ובגרזן, אך תאנוס מצליח לגבור גם עליו.
נביולה משנת 2014 עוצרת את הוקאיי כשבידו הכפפה, אך בעזרת התערבותן של גאמורה ושל נביולה מהעתיד היא נהרגת.
כשנראה שתאנוס עומד להביס את הנוקמים, נפתחים פורטלים זהובים שיוצרים המכשפים, ואל הנוקמים מצטרפים כל מי שהתפוררו לפני 5 שנים ובראשם הפנתר השחור, ונדה מקסימוף, באקי בארנס, דוקטור סטריינג', שומרי הגלקסיה, ספיידרמן, סם וילסון, הצרעה וחיילים רבים מוואקאנדה, מכשפים, בוזזים ואסגארדים.
שני הצבאות מתנגשים במלחמה אכזרית שאליה מצטרפת קפטן מארוול.
סטארק מחליט להקריב את עצמו ומשתמש בכפפה.
הנקישה מפוררת את כל צבאו של תאנוס, ולבסוף, לאחר שצפה בתוכניתו נכשלת, גם את תאנוס בעצמו.
סטארק נפצע אנושות מהפעלת הכפפה ומת בזרועותיה של פפר.
כל חברי הנוקמים, כולל ניק פיורי ומריה היל, מתאחדים להלוויה של סטארק ואז מתפזרים לדרכם.
פפר ומורגן (בתם של פפר וסטארק) צופות בהקלטה שצילם סטארק יום לפני שחזרו הנוקמים בזמן.
תור ממנה את ולקיריה להיות השליטה של אסגארד החדשה, והוא עצמו מצטרף לצוות של שומרי הגלקסיה שהתאחדו מחדש.
פיטר קוויל מתכנן לחפש את גאמורה משנת 2014, שגורלה אינו ברור.
רוג'רס חוזר שוב בזמן על מנת להשיב את האבנים למקומן, אך לאחר מכן אינו חוזר להווה אלא לשנות ה-40 של המאה ה-20, שם הוא מתאחד עם פגי קרטר.
וילסון פוגש את רוג'רס הקשיש, והלה מספר לו כי החליט ללכת בעקבות עצתו של סטארק לחיות חיים מלאים ושהוא מרוצה מחייו החדשים.
לאחר מכן הוא מגיש את מגינו לווילסון.
בסצנה האחרונה, נראים רוג'רס הצעיר ופגי קרטר רוקדים את הריקוד שהבטיח לה ב-1945 לפני שקפא בקרחון.
בסרט זה, בניגוד לכל שאר סרטי היקום הקולנועי, לא הוקרנה סצנה שאחרי הכתוביות.
עם זאת, בגרסה מחודשת של הסרט שהופצה החל מחודשיים לאחר יציאתו לאקרנים, הוקרנו שתי סצנות לאחר כותרות הסיום: האחת מתרחשת במהלך עלילת הסרט, כשלאחר שברוס באנר מציל אנשים מבניין בוער הוא מקבל שיחת טלפון מקפטן אמריקה; ובסצנה נוספת נראים ניק פיורי ומריה היל פוגשים במקסיקו את מיסטריו.
סצנה זו היא סצנת הפתיחה של הסרט "ספיידרמן: רחוק מהבית".
| colspan="3" align=center|<big>הדמויות שנותרו בחיים לאחר אירועי הסרט הקודם</big>
| רוברט דאוני ג'וניור || טוני סטארק/איירון מן|| מילארדר, גאון ונדבן.
בעל חליפות אלקטרומכניות משוריינות אשר ייצר בעצמו.
| כריס אוונס || סטיב רוג'רס / קפטן אמריקה|| גיבור-העל לשעבר שהיה ידוע כ"קפטן אמריקה", יוצא מלחמת העולם השנייה, בה יכולותיו הפיזיות שודרגו מעל ומעבר.
| מארק ראפלו || ברוס באנר/הענק הירוק|| מדען גאון וחבר בנוקמים, בעל כוח וסיבולת אדירים.
בניגוד לסרטים הקודמים, בסרט זה אוחדו גופו של הענק יחד עם האישיות והאינטלקט של ברוס באנר לישות אחת שמתקיימת באופן זה לאורך כל הסרט.
| כריס המסוורת' || תור|| חבר בנוקמים אל הרעם ומלך אסגרד, מבוסס על אל מהמיתולוגיה הנורדית בעל אותו שם.
|מרגלת מאומנת היטב, חברת הפלג של רוג'רס בנוקמים, סוכנת S.H.I.E.L.D לשעבר.
מושא אהבתו של ברוס באנר.
| ג'רמי רנר || קלינט ברטון/הוקאיי|| קשת מאומן היטב, לשעבר סוכן ב-S.H.I.E.L.D.
בסרט זה הפך לצייד פושעים הידוע בשם "רונין"
| בראדלי קופר (דיבוב) || רוקט|| יצור מהונדס גנטית דמוי דביבון המיומן בשימוש בכלי נשק.